*RTV SLO: Obrazec št. 10*

**IZJAVA PRIJAVITELJA IN SOAVTORJA AV DELA[[1]](#footnote-1)**

**SOAVTOR - [[2]](#footnote-2)obkrožite, s katerim soavtorjem izpolnjujete izjavo:**

1. so(scenarist)
2. glavni režiser
3. direktor fotografije

Ime in priimek soavtorja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Soavtor izjavljam,***

- da bom v primeru sprejetja prijavljenega AV projekta v odkup pri RTV SLO sodeloval pri realizaciji AV dela kot zgoraj navedeni soavtor. Za ta namen prenašam na producenta/prijavitelja projekta izključno, brez časovnih in krajevnih omejitev, s pravico do nadaljnjega prenosa pravic na RTV SLO, naslednje materialne pravice na avtorskem delu:

A. Pravico reproduciranja (vključno s pravico do shranitve dela v elektronski obliki in arhiviranja ter s pravico do tonskega in/ali vizualnega snemanja in razpolaganja z arhiviranim gradivom),

B. Pravico distribuiranja (vključno s pravico do uvoza),

C. Pravico dajanja v najem,

D. Pravico javnega izvajanja in vseh vrst priobčitve javnosti:

D1. Pravico javnega prenašanja,

D2. Pravico javnega predvajanja s fonogrami in videogrami,

D3. Pravico javnega prikazovanja,

D4. Pravico radiodifuznega oddajanja (simulcast, catch-up),

D5. Pravico radiodifuzne retransmisije,

D6. Pravico sekundarnega radiodifuznega oddajanja,

D7. Pravico dajanja na voljo javnosti, vključno s priobčitvijo AV dela na spletu in drugih platformah (mobilna telefonija, tablični računalniki itd.),

E. Pravico predelave in AV priredbe, vključno s pravico do uporabe dela v predelani oz. prirejeni obliki;

- da bom avtorsko delo opravil v obdobju, skladnem s terminskim načrtom realizacije projekta, ki ga je prijavitelj oddal ob prijavi na razpis.

***Prijavitelj izjavljam,***

da bom v primeru sprejetja prijavljenega AV projekta v odkup pri RTV SLO avtorju izplačal honorar za izvedbo avtorskega dela v višini: \_\_\_\_\_\_\_\_\_\_\_\_\_\_\_[[3]](#footnote-3) EUR (znesek z vsemi vključenimi davki in prispevki).

***VARSTVO OSEBNIH PODATKOV IN ZASEBNOST***

RTV SLO potrebuje vaše osebne podatke (ime in priimek, višina avtorskega honorarja pri projektu in avtorske reference) za izvedbo sodelovanja in izbora na javnem razpisu. RTV SLO bo vaše osebne podatke obdelovala na podlagi pogodbe, saj drugače izvedba izbora na razpisu ni mogoča. Obdelava je potrebna za izvajanje pogodbe, katere pogodbena stranka je neodvisni producent, ki prijavlja na javni razpis projekt, pri katerem posamezniki sodelujete kot soavtorji.

RTV SLO za namen izvedbe javnega razpisa obdeluje osebne podatke v skladu z varstvom in zavarovanjem osebnih podatkov po Splošni uredbi EU o varstvu podatkov (GDPR), nacionalni zakonodaji in internem Pravilniku. Osebnih podatkov ne uporablja za druge namene. V okviru izvedbe bo omejen obseg vaših osebnih podatkov (zgolj tiste, ki so potrebni za oceno) posredovan članom komisije za ocenjevanje vlog, ki se zavežejo k skrbnemu ravnanju in varstvu vaših osebnih podatkov. Če bo prijavljeni projekt izbran in bo zanj sklenjena pogodba, bomo posamezne osebne podatke posredovali tudi uporabnikom, katerim moramo podatke posredovati za izpolnjevanje naših zakonskih obveznosti (npr. kolektivnim organizacijam za upravljanje avtorskih pravic, Finančna uprava RS, ZPIZ).

Pridobljene osebne podatke bo RTV SLO obdelovala do določenih rokov hrambe:

* osebne podatke sodelujočih soavtorjev pri projektih, ki na javnem razpisu ne bodo izbrani: do zaključka izbora prijavljenih projektov, razen če zakon oz. predpis določa drugače;
* osebne podatke sodelujočih soavtorjev pri projektih, ki bodo na javnem razpisu izbrani in s katerimi bo sklenjena pogodba: do izpolnitve vseh predvidenih pogodbenih obveznosti, razen če zakon oz. predpis določa drugače.

RTV SLO skrbno varuje vaše osebne podatke in vam zagotavlja pravice v skladu s splošno uredbo (Uredba 2017/679), ZVOP-om in pravilnikom. Če menite, da obdelava osebnih podatkov krši vaše pravice, se lahko obrnete na **Pooblaščeno osebo za varstvo osebnih podatkov RTV Slovenija**: 01/475 44 66, [vop@rtvslo.si](mailto:vop@rtvslo.si). Vaše pravice in načini uveljavljanja so opredeljeni v [Politiki varstva osebnih podatkov in zasebnosti RTV Slovenija](https://www.rtvslo.si/strani/varstvo-osebnih-podatkov-in-zasebnost/5805). Nadzor nad varstvom in zavarovanjem osebnih podatkov izvaja **Informacijski pooblaščenec**: Dunajska 22, 1000 Ljubljana, e-naslov: [gp.ip@ip-rs.si](mailto:gp.ip@ip-rs.si), telefon: 01/230 97 30, spletna stran: [www.ip-rs.si](https://www.ip-rs.si/).

Datum: \_\_\_\_\_\_\_\_\_\_\_\_\_\_\_\_\_\_

SOAVTOR: PRIJAVITELJ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis)[[4]](#footnote-4) (podpis zastopnika prijavitelja in žig, v

kolikor prijavitelj posluje z žigom)

1. Prijavitelj odda več izpolnjenih obrazcev št. 10, in sicer z vsakim scenaristom posebej, z glavnim režiserjem posebej ter z direktorjem fotografije posebej. [↑](#footnote-ref-1)
2. Prijavitelj pri vsakem posameznem obrazcu št. 10 obkroži, s katerim soavtorjem izpolnjuje oz. podpisuje posamezno izjavo. [↑](#footnote-ref-2)
3. Prijavitelj vpiše znesek, ki ga bo za izvedbo avtorskega dela in pridobitev materialnih pravic izplačal soavtorju (znesek naj vključuje vse davke in prispevke). [↑](#footnote-ref-3)
4. Če je soavtor star manj kot osemnajst (18) let, izjavo zanj podpiše zakoniti zastopnik/nosilec starševske odgovornosti/skrbnik soavtorja – v tem primeru se izpolni oz. podpiše poleg Obrazca št. 10 tudi Obrazec št. 12. [↑](#footnote-ref-4)